* Док читаш или рецитујеш требало би да се уживиш у садржај текста, односно да замислиш оно о чему се у тексту говори.
* Труди се да јасно изговараш сваку реч и да се сви гласови у свакој речи добро чују.
* Читање и рецитовање не треба да буде једнолично и досадно, већ неке делове треба да изговараш тише, а неке гласније, неке брже, а неке спорије, у зависности од садржаја текста и осећања која текст у теби побуђује.
* Важно је да поштујеш тачке, зарезе, узвичнике,упитнике и друге правописне знаке. Код сваког знака треба застати, направити краћу или дужу паузу. Паузе су веома важне, јер дају моћ речима.
* Приликом рецитовања покрети руку и гестови треба да буду одмерени, у складу са оним о чему се говори у песми и са расположењем које постоји у њој.
* Важно је да читање и рецитовање буду природни, налик на свакодневни говор.

Извор: Читанка за трећи разред, Креативни центар